text: Josep Maria Espot, nou entrenador de la Seu FC — RàdioSeu 107.2 FM: notícies de La Seu d'Urgell, l'Alt Urgell i el Pirineu
  Sou a: Inici / Notícies / Josep Maria Espot, nou entrenador de la Seu FC
  Josep Maria Espot, nou entrenador de la Seu FC
  El club urgellenc fa "un cop de timó" per evitar el descens El fins ara tècnic, Fèlix Gómez, passa a dirigir l'equip juvenil de l'EDFOR
  Fira 2012 - Estand de Civisme
  La Seu F. ha decidit canviar d'entrenador a l'inici de la segona volta de la temporada, després que l'equip ocupi l'última posició de Primera Regional. Fèlix Gómez, artífex de l'ascens de la temporada passada, ha estat rellevat pel fins ara tècnic de l'equip juvenil de l'EDFOR, Josep Maria Espot.
  Fonts de La Seu FC han manifestat que "es feia necessari un canvi de rumb per evitar caure en el desànim i per lluitar per aconseguir més bons resultats". En aquest sentit, les mateixes fonts assenyalen que "el vestidor requeria un revulsiu per tornar a jugar amb energies renovades".
  El president de la Seu F.C., Jordi Grau, donava ahir en una entrevista a RàdioSeu la benvinguda a Espot i agraïa la feina feta a Gómez, que continuarà al club dirigint els juvenils de l'EDFOR. "És una persona que s'estima el futbol, el club i els jugadors i així li ho valorem; hem acceptat la seva decisió sabent que la pren pel bé de l'equip", ha explicat.
  Per Grau, ara cal "anar endavant" i demostrar que la victòria amb el Cervià d'aquest darrer cap de setmana no ha estat una casualitat i que és possible sortir de la cua de la classificació i mantenir-se aquesta temporada a Primera. "Tinc molta confiança en l'equip i en el nou tècnic; contra l'Alpicat, per exemple, podem guanyar sense problemes", ha remarcat.